ОПРЕДЕЛЕНИЕ НА СЪДА НА ПУБЛИЧНАТА СЛУЖБА
НА ЕВРОПЕЙСКИЯ СЪЮЗ
(трети състав)
15 юни 2016 година
Дело F‑39/15
Gabrio Marinozzi
срещу
Европейска комисия
„Публична служба — Договорно наети служители — Пенсии — Прехвърляне на национални пенсионни права — Предложения за бонус за осигурителен стаж за пенсия — Акт, който не е увреждащ — Недопустимост на жалбата — Искане за произнасяне, без да се разглежда спорът по същество — Член 83 от Процедурния правилник“
Предмет:      Жалба на основание член 270 ДФЕС, приложим към Договора за ЕОАЕ по силата на член 106а от последния, с която г‑н Gabrio Marinozzi иска отмяната на „решението от 15 октомври 2014 г., с което се определя как се изчислява бонусът[ в рамките на пенсионната схема на Европейския съюз] на неговите пенсионни права, придобити преди постъпването му на служба“ в друга пенсионна схема, и ако е необходимо, отмяна на решението на органа по назначаването в Европейската комисия от 29 януари 2015 г., с което се отхвърля жалбата, подадена от жалбоподателя по административен ред, срещу „решението“ за определяне на този бонус
Решение:      Отхвърля жалбата. Осъжда г‑н Gabrio Marinozzi да понесе направените от него съдебни разноски, както и разноските на Европейската комисия.
Резюме
Жалби на длъжностните лица — Увреждащ акт — Понятие — Предложение за бонус за осигурителен стаж за пенсия с оглед на прехвърлянето към пенсионната схема на Съюза на пенсионните права, придобити преди постъпването на служба за Съюза — Изключване
(член 91, параграф 1 от Правилника за длъжностните лица и член 11, параграф 2 от приложение VIII към Правилника за длъжностните лица)
Предложение за бонус за осигурителен стаж за пенсия, съобщено на длъжностно лице с оглед прехвърляне към пенсионната схема на Европейския съюз на пенсионните права, придобити в рамките на друга система, не произвежда задължително правно действие, което засяга пряко и непосредствено правното положение на своя адресат, като изменя съществено правното му положение. Следователно то не представлява увреждащ акт смисъла на член 91, параграф 1 от Правилника.
(вж. т. 16)
Позоваване на:
Общ съд — решения от 13 октомври 2015 г., Комисия/Verile и Gjergji, T‑104/14 P, EU:T:2015:776, т. 62 и Teughels/Комисия, T‑131/14 P, EU:T:2015:778, т. 58